National Endowment for Democracy

National Endowment for Democracy (NED) er en amerikansk ideell organisasjon, grunnlagt av Kongressen på Reagans initiativ i 1983 for å fremme demokrati.

Organisasjonen er drevet som en privat organisasjon, og den er utenfor konstitusjonell kontroll, men den er nesten utelukkende finansiert gjennom bevilgninger fra Kongressen. Organisasjonen gir økonomisk og annen støtte til bevegelser og grupperinger over store deler av verden.Idea to Reality: A Brief History of the National Endowment for Democracy    NEDs fremstilling av egen historie. ned.org. Publiseringsdato ikke oppgitt. Besøkt 17. mai 2008

I tillegg til sine utdelinger av økonomisk støtte omfatter og finansierer organisasjonen også Journal for Democracy, World Movement for Democracy, International Forum for Democratic Studies, Reagan-Fascell Fellowship Program, Network of Democracy Research Institutes og Center for International Media Assistance.

NED har av menneskerettighetsorganisasjoner innenfor og utenfor USA blitt anklaget for «innblanding i andre lands indre anliggender». Organisasjonen har også blitt beskyldt for å være skapt for lovlig å fortsette CIAs støtte til politiske aktører i land der CIA har blitt forbudt å operere, og at organisasjonen i så måte er CIAs «arvtaker». Det fremholdes at det at organisasjonen er privat gjør det mulig å operere fritt der offentlige organisasjoner er bundet av amerikansk lov. Ifølge den Colombianske journalisten og forfatteren Hernando Calvo Ospina ble dette synet langt på vei bekreftet av organisasjonens første leder, Allen Weinstein i et intervju i Washington Post i 1991, der han uttalte at «En stor del av det vi gjør i dag, gjorde CIA i all hemmelighet for 25 år siden.»NED – CIAs diskrete arvtaker; Hernando Calvo Ospina, Le Monde diplomatique. Refererer blant annet til intervju med Allen Weinstein i Washington Post 22. september 1991. Publisert august 2007. Besøkt 17. mai 2008Killing Hope, U.S. Military and CIA Interventions since World War II. William Blum. Common Courage Press, 1995 (Utdrag fra boken, Third World Traveler. Besøkt 17. mai 2008)

På sin hjemmeside hevder organisasjonen at den har blitt angrepet både fra høyre og venstresiden i amerikansk politikk. Den hevder videre at motstanden fra venstresiden nesten forsvant etter at den kalde krigen var over, og at denne motstanden nå kun kommer fra «noen få antagonistiske elementer». Videre sies det at det har blitt påstått, fra «enkelte konservative elementer», at organisasjonen har en sosialdemokratisk agenda. Organisasjonen avviser dette, og viser til at den har fått varm støtte fra organisasjoner fra den ytterste høyrefløyen, som Heritage Foundation og Empower America.

 Referanser 

Eksterne lenker


Kategori:Organisasjoner fra USA
Kategori:Etableringer i 1983